Boeing 777 - Wikipedia

# Boeing 777

### From Wikipedia

Boeing 777 je familija širokotrupnih putničkih aviona velikog kapaciteta i dosega. Avioni ove familije primaju između 305 i 550 putnika i imaju doseg od preko 16.000 km. Njihova prvobitna namjena je prvenstveno bila da zamijene stariji model 747 i djelimično DC-10 i L-1011, te da budu konkurencija avionima Airbus A330, A340, MD-11 te Iljušin Il-96. Prvi prototip serije 200 je poletio 12. juna 1994. a u saobraćaj je ušao u maju 1995. godine kod kompanije United Airlines (777-200).

Postoji 5 modela: 200, 200ER, 200LR, 300 i 300ER. 15. novembra 2004. godine je Boeing najavio da će razviti i teretnu verziju aviona 777, baziranu na modelu 777-200LR. Ovaj model je nazvan 777F i planirano je da bude u stanju povesti maksimalan teret od 103 tone i da ima doseg od 9.630 km. Prve primjerke novog modela je poručila kompanija Air France. Prva isporuka je planirana za 2007. godinu.

Dosad su isporučena 582 od ukupno poručenih 851 aviona ovog tipa. Po modelima je broj dosad isporučenih aviona 87 od 92 za model 777-200, 379 od 425 za model 777-200ER, 2 od 40 za model 777-200LR, 60 od 60 za model 777-300ER, 54 od 211 za model 777-300ER i 0 od 23 za model 777F.

Zanimljivo je da je 777 bila prva familija aviona koja je od početka projektirana isključivo na kompjuteru. U kompletnom projektnom poslu nije napravljen niti jedan jedini paprini crtež. Osim toga su kod ovog aviona po prvi put prilikom razvoja kao savjetnici direktno učestvovale avionske kompanije i sami putnici.

777-200LR je putnički avion sa najvećim dosegom na svijetu (17.446 km) dok je 777-300ER najveći dvomotorni avion na svijetu pa samim time ima i najjače ikad napravljene avionske motore: General Electric GE90-115B koji imaju potisak od čak 569 kN a prečnik im je veći od prečnika trupa Boinga 737.

Boeing 777 se pokazao kao izuzetno siguran i pouzdan avion. Za preko 10 godina koliko su u upotrebi i 500 proizvedenih primjeraka niti jedan nije doživio nezgodu sa ljudskim žrtvama.

## [izmijeni] Vanjski linkovi

- Službena web stranica (en)

Boeing flota
Avioni: 367-80 | 707/720 | 717 |727 | 737 | 747 | 757 | 767 | 777 | 787

Preuzeto sa: "http://bs.wikipedia.org../../../b/o/e/Boeing_777.html"

Kategorije: Avijacija | Avioni | Boeing

##### Views

- Članak
- Razgovor
- Trenutna verzija

##### Pretraga